ונדי קופ

ונדי סו קופ (באנגלית: Wendy Sue Kopp; נולדה ב-29 ביוני 1967) היא מייסדת שותפה והמנהלת כללית של  (Teach For All), רשת גלובלית של ארגונים עצמאיים ללא מטרות רווח, הפועלים להרחבת ההזדמנויות לחינוך במדינותיהם.

קופ ייסדה את  (Teach For America - TFA), ארגון ללא מטרות רווח שייעודו להבטיח שלכל הילדים תהיה הזדמנות לממש את הפוטנציאל שלהם ו"לרתום את האנרגיה של דורה נגד אי-שוויון חינוכי בארצות הברית".

 רקע והשכלה 
ונדי קופ למדה בתיכון בדאלאס, טקסס, ולאחר מכן למדה באוניברסיטת פרינסטון וב-1989 היא קיבלה שם את התואר הראשון.

במהלך לימודיה היא הייתה חברה במועדון העסקים ובמועדון העיתונאות של הסטודנטים, באוניברסיטה.

 הוראה לאמריקה 
בשנת 1989 כתבה קופ את חזונה ל"הוראה לאמריקה" כתיזה בת 177 עמודים בפרינסטון. כותרתה התיזה הייתה: "טיעון ותוכנית ליצירת חיל המורים".Patel, Ushma, Marvin Bressler, sociologist, education pioneer and mentor, dies , News at Princeton, Princeton University, July 9, 2010 12:42 p.m. ET. Retrieved 2010-10-21. היא הייתה משוכנעת שרבים בדורה מוכנים לקחת אחריות משמעותית כדי להשפיע על סביבתם ושגם סטודנטים "מובילים" יעדיפו הוראה על פני הזדמנויות משתלמות יותר.

מיד לאחר סיום לימודיה בפרינסטון, הקימה קופ את "הוראה לאמריקה" וכעבור כשנה, ב-1990 הצטרפו כ-500 בוגרי מכללות ואוניברסיטאות ל"חיל המורים" של אמריקה.

המורים מקבלים שכר מהמדינה או ממחוז שבו הם מתנדבים ובכלל זה גם ביטוח בריאות.

 תוצאות הפעילות 
בשנת 2023 היו לארגון 50 מוקדי פעילות ברחבי ארצות הברית, עם למעלה מ-60,000 מורים (במצטבר) שהתנדבו לשרת כמורים, לפחות שנתיים.

כ-15% ממשיכים ללמד מעל 5 שנים. וחלק קטן מהמתנדבים שפרשו ועברו לעיסוקים אחרים ממשיכים להתנדב במתן שיעורי עזר לתלמידים. ההערכה היא שלפחות 800,00 תלמידים למדו אצל מורים של התוכנית.

עבודת הארגון (ובכלל זה הכשרת המורים) נתמכת על ידי תרומות. בשנת 2000 קופ גייסה 25 מיליון דולר מתורמים פרטיים, מענקים ממשלתיים וקרנות. בשנת 2016, התרומות והמענקים השנתיים הגיעו ל-245 מיליון דולר עם "קרן צמיתה" של כ-208 מיליון דולר. בשנת 2019 הארגון מדורג בין 100 העמותות הגדולות בארצות הברית.

 הוראה לכולם 
בשנת 2007, הקימה קופ את "הוראה לכולם" (Teach For All), רשת בין-לאומית של ארגונים אזרחיים, ללא מטרות רווח, שיישמו את המודל שלה בארצם. חזון הארגון העולמי הוא:

בשנת 2013, קופ עברה מתפקיד המנהלת הכללית של "הוראה לאמריקה" והיא נשארה חברה פעילה במועצת המנהלים של הארגון.

 תוצאות הפעילות 
בשנת 2024, 13 שנה לאחר הקמתו, בארגון "הוראה לכולם" מדווחים על 13,400 מורים מתנדבים שהגיעו ליותר מ-1.1 מיליון ילדים בכיתות ברחבי העולם.

 ביקורת בארצות הברית על היזמה של קופ 
לאורך השנים זכתה התוכנית של קופ לשבחים רבים, אך לצדם גם ביקורת, כמו:
 המורים המתנדבים עוברים הכשרה פדגוגית קצרה ביותר, דבר שעלול לפגוע ביכולתם לתרום את הידע הייחודי שלהם (כמו: מתמטיקה, אמנות) לתלמידים. הם לא יודעים כיצד לטפל בבעיות משמעת (כמו: הפרעות, הצקות, סמים) ולא כיצד לתקשר ביעילות עם הורי תלמידים מתקשים, או בלתי ממושמעים.
 רוב המורים המתנדבים עוזבים לאחר שנתיים, דבר המגדיל את חשיפת התלמידים ל"מורים חדשים", לא מנוסים וכן פגע ב"יציבות" סגל ההוראה בבית הספר.
 המטרה המקורית של הארגון הייתה "לייצר מנהיגות חינוכית" והיא לא מוגשמת. הארגון עוסק בעיקר בהשלמת מחסור במורים בסביבות מוחלשות.
 הארגון משלים פערים שנגרמו על ידי הממשל והוא זה שצריך לתת את המענה. כאשר המענה ניתן, הממשל רואה את עצמו כפטור מלעסוק בכך ונמשך אי השוויון בחינוך.

 חיים אישיים 
ונדי קופ נשואה לריצ'רד בארת' (Richard Barth), נשיא קרן KIPP - Knowledge is Power Program, שמקימה בתי ספר שמכינים תלמידים מיעוטי יכולת לקראת לימודים במכללות. יש להם ארבעה ילדים והם גרים במנהטן.

 הוקרה 
 תוארי דוקטור לשם כבוד 
קופ זכתה למספר תוארי "דוקטור לשם כבוד", ממוסדות אקדמיים וביניהם:
 2000: אוניברסיטת פרינסטון.
 2004: אוניברסיטת פייס.
 2008: אוניברסיטת ג'ורג'טאון.
 2009: אוניברסיטת וושינגטון בסנט לואיס.
 2010: אוניברסיטת מרקט.
 2012: אוניברסיטת הרווארד.
 2013: אוניברסיטת בוסטון.
 2014: אוניברסיטת אוקלהומה.

 פרסים 
קופ קיבלה פרסים רבים וביניהם:
 1991: פרס ג'פרסון ל"שירות ציבורי" (The Jefferson Award for Public Service).
 1993: פרס וודרו וילסון של אוניברסיטת פרינסטון. קופ היא האדם הצעיר ביותר והאישה הראשונה שקיבלה את הפרס הזה.
 2003: פרס מרכז קלינטון למנהיגות ושירות לאומי (The Clinton Center Award for Leadership and National Service).
 2004: פרס "הגבול החדש" של ג'ון פ. קנדי (The John F. Kennedy New Frontier Award).
 2006: פרס לוח הזהב של האקדמיה האמריקאית להישגים 
 2008: המדליה הנשיאותית לאזרחים. (The Clinton Center Award for Leadership and National Service)
 ספרים 
קופ תיעדה את חוויותיה ב-2 ספרים:

 יום אחד, כל הילדים: הניצחון הלא סביר של 'Teach For 'America ומה שלמדתי בדרך (One Day, All Children: The Unlikely Triumph of Teach For America and What I earned Along the Way), 2001.
 הזדמנות לעשות היסטוריה: מה עובד ומה לא במתן חינוך מצוין לכולם (A Chance to Make History: What Works and What Doesn't in Providing an Excellent Education for All), 2011.

קישורים חיצוניים

 הערות שוליים 

קטגוריה:בוגרות אוניברסיטת פרינסטון
קטגוריה:בוגרי אוניברסיטת פרינסטון
קטגוריה:נשים אמריקאיות במאה ה-21
קטגוריה:אמריקאיות שנולדו ב-1967
קטגוריה:אמריקאים שנולדו ב-1967